
Настоящата програма е приета на заседание на Педагогическия съвет с Протокол №12/11/09/2026 г. и утвърденa със Заповед №1339/11.09.2026г. на директора на ПГРКК.
ВЪВЕДЕНИЕ

Когато се даде възможност на учениците да изразяват свободно мнението си и да взимат решения как и какво да учат, тогава те ще поемат отговорност за учебния процес и ще се чувстват по-мотивирани. Фокусът вече няма да е върху учителя и неговите действия и решения, а ще е върху ученика, който сам ще избира какво иска да учи.
Може да изглежда като немислима задача, но компетенцията “от мен зависи” спомага за повишаване на цялостната мотивация на учениците за учене и преследване на по-високи постижения. Процесът на придобиване на знания се превръща в изследователска задача, в която учениците имат главна действаща роля.

Компетенцията “от мен зависи”, ни показва как можем да променим нагласите на учениците, как да им предоставим избор, така че да се чувстват по-мотивирани за учене, за постигане на по-високи резултати и по-добри постижения.

Изграждането на училищна програма за мотивация и преодоляване на проблемно поведение на учениците в ПГРКК e подчинено на основните приоритети на Министерството на образованието и науката в посока формиране на образователен процес за: 
· включващо обучение и социализация на ученици с проблемно поведение; 
· засилване мотивацията за промяна в поведението на ученика и неговата ангажираност в процеса на преодоляване на конкретна трудност или проблемно поведение;
· недопускане на дискриминация при провеждане на училищното образование;
· разгръщане потенциала на всяко дете и ученик за личностно развитие, зачитане индивидуалните потребности и възможности, умения и интереси за успешна реализация; 
· по-високо качество и по-добър достъп до образование; 
· разширяване на обхвата на институциите в училищното образование за осъществяване на включващо обучение и надграждане на досегашния положителен опит в тази област. 

“От мен зависи” се определя като способността и склонността на хората да предприемат целенасочени действия и да поемат отговорност за постигането на целите си – точно обратното на безпомощността. Младите хора, които успяват да развият това умение, не реагират пасивно на обстоятелства. Те са склонни да търсят смисъл и да си поставят цели, които да изпълняват така, че да създадат средата, в която искат да живеят.
     Приложена в класната стая, тази концепция променя ролята на учениците, така че те да бъдат активни участници в учебния процес. Дава им възможност да изразяват свободно мнението си, да споделят гледната си точка относно теми, които ги вълнуват и да имат глас при вземане на решения какво да се учи и как. 
Програмата на ПГРКК за мотивация и преодоляване на проблемно поведение сред учениците е ориентирана към въвеждането на нови стандарти и дейности за самомотивиране на учениците, поемане на отговорност, превенция на тормоза и насилието, както и за преодоляване на проблемно поведение, които са израз на обща воля и координирани усилия на всички участници в образователния процес.

НОРМАТИВНА ОСНОВА НА УЧИЛИЩНАТА ПРОГРАМА 
- Закон за предучилищното и училищно образование (в сила от 01.08.2016г.); 
- Наредба за приобщаващото образование (ДВ, бр.89 от 2016 г.);
- Правилник за дейността на ПГРКК (2017 г.).
- Механизъм за противодействие на училищния тормоз между деца и ученици в училище;
- Алгоритъм за прилагане на Механизма за противодействие на училищния тормоз между деца и ученици в училище, утвърден от Министъра на МОН.

АНАЛИЗ НА УЧИЛИЩНАТА СРЕДА
В съвременното българско училище се обучават ученици с различни индивидуални образователни потребности и различно поведение, традиции и културни норми. Работата с тях предполага известни предизвикателства. Училищната политика и работата на педагогическите специалисти в ПГРКК са насочени към предоставяне на подходяща подкрепа, осигуряваща психологическа, физическа и социална среда за развитие на учениците.
В професионалната гимназия се предприемат политики в областта на: 
· умението за разбиране и общуване с ученици с девиантно поведение; 
·     качествена и пълноценна грижа за учениците с проблемно поведение;
·     изграждане на защитена среда за обучение;
·     достъп на родители/настойници до образователния процес;
·     образование, независимо от различните  интелектуални възможности на учениците.

ВОДЕЩИ ПРИНЦИПИ ПРИ РЕАЛИЗАЦИЯТА НА ПРОГРАМАТА
1. Превенция на тормоза в училище и гарантиране на позитивен климат за учене.
2. Противодействие на проявите на агресия сред учащите и прилагане на цялостен  подход, свързан с последователни и координирани усилия за преодоляване на проблемното поведение на учениците.
3. Гарантиране правото на всеки ученик до качествено образование и по-сигурна училищна среда.
4. Гарантиране достъпа на всеки ученик до подкрепа за личностно развитие в зависимост от неговите индивидуални потребности при възникване на затруднения.
5. Прилагане на диференцирани педагогически подходи, ориентирани към интересите и стимулиращи вътрешната мотивация на ученика, съобразени с възрастовите и поведенческите му прояви.
6. Приемане и зачитане на уникалността на всеки ученик, така че ученикът да развие максимално своя потенциал.
7. Прилагане на компетенцията „От мен зависи“ с цел самомотивиране на учениците. 
8. Недопускане на дискриминация при провеждане на училищното образование.
9. Осигуряване на подходяща физическа, психологическа и социална среда за сътрудничество на образователните институции и партньорство с родителите в областта на приобщаващото образование.

ОСНОВНИ ЦЕЛИ НА ПРОГРАМАТА
1. Осигуряване на подкрепа за мотивация, равен достъп до качествено образование и за развитие потенциала на всеки ученик с проблемно поведение с цел неговата реализация в обществото.
2. Изграждане на позитивен психологически климат за преодоляване на проблемното поведение на учениците и свързаната с тях превенция на тормоза и насилието в училище.
3. Утвърждаване на подкрепящо образование като неотменна част от общата училищна политика в процеса на модернизация на българската образователна система.
4. Изграждане на сигурна и защитена училищна среда.
5. Утвърждаване на компетенцията „От мен зависи“.

ЗАДАЧИ
1. Организиране на дейности за въздействие върху вътрешната мотивация и поведенческите прояви на учениците.
2. Осъществяване на дейности, свързани с повишаване на социалните умения за общуване, изграждане на положителна самооценка за включване в занимания по интереси и факултативни часове.
3. Специализирана работа с родителите за по-голяма заинтересованост към личностните и поведенчески прояви на децата им.

ДЕЙНОСТИ ЗА ПОСТИГАНЕ НА ЦЕЛИТЕ 
1. Обсъждане между ученика и класния ръководител с цел изясняване на възникнал проблем и получаване на подкрепа за разрешаването му. След проведен, но безрезултатен разговор между тях, проблемът се документира в дневника на класа   и се информира родителят/представителят на ученика.
2. Използване  на посредник при решаване на конфликт в училище. Дейността се осъществява от подготвен за разрешаване на конфликтни ситуации педагогически специалист – училищен психолог, невъвлечен в конкретния конфликт между страните.
3. По препоръка на класния ръководител или на учителя, ученикът се пренасочва за консултиране с  психолог като за това се информира родителят. В зависимост от ситуацията, консултацията може да се проведе и в електронна среда.
4. Осъществяване на различни ролеви игри с цел формиране на социални и психологически компетенции у учениците. 
5. Създаване на условия за включване на ученика в група за повишаване на социалните умения и за решаване на конфликти по ненасилствен начин. Дейността се осъществява по желание на ученика, по препоръка на класен ръководител, на учител или на психолог в съответствие с възможностите и наличните ресурси на училището или чрез привличане на външни ресурси.
6. Създаване на условия за включване на ученика в занимания, съобразени с неговите интереси и потребности. Дейността се осъществява по желание на ученика, по препоръка на класен ръководител, на учител или на психолог в съответствие с възможностите и наличните ресурси на училището или чрез привличане на външни ресурси.
7. Индивидуална подкрепа за ученика от личност, която той уважава (наставничество). Дейността се осъществява от личност (педагогически специалист, училищен психолог, обществена личност) по избор на ученика, която той приема и уважава.
8. Участие на ученика в дейности в полза на паралелката или училището (подреждане на книги в училищната библиотека, уборка на класната стая, почистване на училищния двор, подреждане на спортни уреди във физкултурния салон и др.). Дейността се осъществява като ученикът избира дейност съвместно с класния ръководител и училищния психолог, за което се уведомява родителят.
9. Организиране на дебати по теми, свързани с мотивацията за учене в дигитална среда, както и за превенция на агресивното поведение в училище. 
10. Дейности, определени в Правилника за дейността на ПГРКК.

[bookmark: _GoBack]За всички предприети дейности с учениците за преодоляване на проблемното поведение и за справяне със затрудненията им с приобщаването в образователната и училищна среда и с поведенческите им прояви, се изисква информираното съгласие на родителя ( представителя на ученика).

